CELEX: 62007CA0349
Language: et
Date: 2008-12-18 00:00:00
Title: Kohtuasi C-349/07: Euroopa Kohtu (teine koda) 18. detsembri 2008 . aasta otsus (Supremo Tribunal Administrativo (Portugal) eelotsusetaotlus) — Sopropé — Organizações de Calçado, Lda versus Fazenda Pública (Ühenduse tolliseadustik — Kaitseõiguse tagamise põhimõte — Imporditollimaksude tollivormistusjärgne sissenõudmine)

21.2.2009   
            
            
               ET
            
            
               Euroopa Liidu Teataja
            
            
               C 44/16
            
         Euroopa Kohtu (teine koda) 18. detsembri 2008. aasta otsus (Supremo Tribunal Administrativo (Portugal) eelotsusetaotlus) — Sopropé — Organizações de Calçado, Lda versus Fazenda Pública
   (Kohtuasi C-349/07) (1)
   
   (Ühenduse tolliseadustik - Kaitseõiguse tagamise põhimõte - Imporditollimaksude tollivormistusjärgne sissenõudmine)
   (2009/C 44/25)
   Kohtumenetluse keel: portugali
   Eelotsusetaotluse esitanud kohus
   Supremo Tribunal Administrativo
   Põhikohtuasja pooled
   
      Hageja: Sopropé — Organizações de Calçado, Lda
   
      Kostja: Fazenda Pública
   
      Menetluses osales: Ministério Público
   Kohtuasja ese
   Eelotsusetaotlus — Supremo Tribunal Administrativo — Siseriiklike maksualase haldusmenetluse normide, mis käsitlevad maksumaksja õiguse olla ära kuulatud teostamise tähtaega, kooskõla ühenduse õiguse ja kaitseõiguse põhimõttega — Maksumenetlus Kaug-Ida päritolu kauba imporditollimaksude tollivormistusjärgseks tasumiseks
   Resolutiivosa
   
               1.
            
            
               Mis puutub tollivõla sissenõudmisse eesmärgiga nõuda imporditollimaks sisse tollivormistusjärgselt, siis 8–15 päeva pikkune tähtaeg, mis on tollieeskirjade rikkumises kahtlustatavale importijale antud oma märkuste esitamiseks, on põhimõtteliselt ühenduse õiguse nõuetega kooskõlas.
            
         
               2.
            
            
               Vaidlust lahendav siseriiklik kohus peab kohtuasja asjaolusid arvestades kindlaks tegema, kas nimetatud importijale tegelikult antud tähtaeg võimaldas tal olla tolli poolt tõhusalt ära kuulatud.
            
         
               3.
            
            
               Lisaks peab siseriiklik kohus kontrollima, kas seda ajavahemikku arvestades, mis kulus kuupäevast, mil asjaomane ametiasutus sai importija märkused kätte, kuni kuupäevani, mil ta tegi oma otsuse, on võimalik jõuda järeldusele, et ta võttis talle esitatud märkusi arvesse nõuetekohaselt.
            
         
      (1)  ELT C 235, 6.10.2007.